
Sadržaj generiran uz AI možda nije točan.]                           
        REPUBLIKA HRVATSKA
 OPĆINSKI SUD U METKOVIĆU				                Posl.br.Pp-1886/2025
Ulica Andrije Hebranga 9, Metković       
        
                            U   I M E   R E P U B L I K E   H R V A T S K E
                                                  P R E S U D A
	Općinski sud u Metkoviću, po sutkinji Veneri Matić, uz sudjelovanje Egidije Mijoč, kao zapisničarke, u prekršajnom predmetu protiv okrivljenika Karla Rajiča zbog prekršaja 289. st. 1. i 4. Zakona o sigurnosti prometa na cestama ( NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20,114/22, 133/23 i 145/24- dalje ZOSPC), povodom prigovora okrivljenika izjavljenog protiv prekršajnog naloga Ministarstva unutarnjih poslova PU dubrovačko-neretvanske, Postaje granične policije Metković, Klasa: 211-07/25-1/22521 Urbroj: 511-03-18-25-1 od 8. prosinca 2025. godine, nakon glavne javne rasprave koja je provedena 12. svibnja 2026. godine u nazočnosti okrivljenika, a u odsutnosti predstavnika ovlaštenog tužitelja, dana 13. svibnja 2026. godine objavio je i
                                              p r e s u d i o    j e
I.	Na temelju odredbe čl. 183. Prekršajnog zakona ("NN" 107/07, 39/13, 157/13, 110/15, 70/17, 118/18 i 114/22 - dalje: PZ-a),

OKRIVLJENIK: KARLO RAJIČ, OIB: 03977722421, sin Olivera, rođen 12.     
                         prosinca 1997. godine u Splitu, s prebivalištem u Kaštel Novom, 
              Ulica Hrvatskog branitelja 6, sa završenom osnovnom školom,  
              neoženjen, nezaposlen, uzdržava se od prihoda stečenih
              povremenim radom, bez imovine, državljanin RH,

k r i v  j e
II.      što je dana 08.12.2025. godine u 19,36 sati u mjestu MCGP Metković, kao vozač osobnog motornog vozila marke Citroen C3 reg. oznaka ST 2376 AM upravljao navedenim vozilom u vrijeme dok mu je na snazi izrečena zaštitna mjera zabrane upravljanja motornim vozilom B kategorije u vremenu od 04.12.2025. do 03.01.2026. godine pod brojem rješenja 211-07/25-2/59073  od strane PP Kaštela,
	čime je počinio prekršaj iz čl. 289. st. 1. ZOSPC-a, kažnjiv po čl. 289. st.4. istog Zakona,

III.	pa mu sud, za navedeni prekršaj na temelju čl. 289. st.4. ZOSPC-a izriče

novčanu kaznu u iznosu od 1.320,00 eura (tisuću tristo dvadeset eura)

IV.	Okrivljenik je novčanu kaznu obvezan platiti u roku od 90 (devedeset) dana po pravomoćnosti ove presude. Ukoliko okrivljenik u roku koji mu je određen za plaćanje novčane kazne uplati dvije trećine ukupne izrečene novčane kazne, smatrat će se da je novčana kazna u cjelini uplaćena.

V.	Na temelju članka 58. PZ-a, okrivljeniku se za predmetni prekršaj 
i z r i č e

zaštitna mjera zabrane upravljanja motornim vozilom „B“ kategorije u trajanju od 3 (tri) mjeseca, koja počinje teći od izvršnosti presude.
	
VI.	Na temelju čl. 139. st. 3. u vezi čl.138. st.3. PZ-a, okrivljenik je dužan na ime paušalnih troškova prekršajnog postupka platiti iznos od 15,00 eura (petnaest eura) u roku od 90 (devedeset) dana po pravomoćnosti ove presude.
                                                   Obrazloženje
1.      Policijska uprava Dubrovačko-neretvanska, Postaja granične policije Metković izdala je prekršajni nalog Klasa: 211-07/25-1/22521 Urbroj: 511-03-18-25-1 od 8. prosinca 2025. godine protiv okrivljenika Karla Rajiča, zbog prekršaja 289. st. 1. i 4. ZOSPC-a, kojim je proglašen krivim za navedeni prekršaj te mu je izrečena novčana kazna u iznosu od 1320,00 eura i zaštitna mjera zabrane upravljanja motornim vozilom B kategorije u trajanju od tri mjeseca. 
2.      Okrivljenik je pravovremeno podnio prigovor protiv prekršajnog naloga iz svih zakonskih razloga te je nakon otvaranja glavne rasprave prekršajni nalog stavljen izvan snage. 
3.       Iznoseći svoju obranu na glavnoj raspravi, okrivljenik je izjavio da su točni  navodi iz prekršajnog naloga. Iskreno mu je žao što je došlo do ovog slučaja. Međutim, istaknuo je da doista nije znao da mu je na snazi navedena zaštitna mjera jer je mislio da će na neki način biti obaviješten o početku trajanja te zabrane. Moli sud da uzme u obzir da nema stalno zaposlenje i da se uzdržava od povremenih prihoda kada uspije naći neki posao te da mu ublaži propisanu kaznu. U budućnosti će se doista trudit da ne ponovi nikakav prometni prekršaj.
	
4.      Tijekom dokaznog postupka sud je pročitao i pregledao: optužni prijedlog Postaje granične policije Metković, Klasa: 211-07/25-1/22521 Urbroj: 511-03-18-25-1 od 8. prosinca 2025. godine (list 4), službena zabilješka PGP Metković od 8. prosinca 2025. (list 5), obavezni prekršajni nalog PP Kaštela, Klasa:211-07/25-2/59073 Urbroj: 511-12-28-25-1 od 16. studenog 2025. s klauzulom pravomoćnosti i izvršnosti (list 8-9) i potvrdu iz prekršajne evidencije.
5.       Nakon ovako provedenog postupka, sud nalazi utvrđenim da je okrivljenik počinio prekršaj koji mu je stavljen na teret u vrijeme i na način opisan u izreci ove presude te ga je za isti proglasio krivim i osudio ovom presudom. Naime, iz obaveznog prekršajnog naloga PP Kaštela, Klasa:211-07/25-2/59073 Urbroj: 511-12-28-25-1 od 16. studenog 2025.(list 8-9) koji je postao pravomoćan 25.11.2025. i izvršan 04.12.2025. godine, vidljivo je da je isti proglašen krivim zbog prekršaja iz čl. 199. st.2. i 6. ZOSPC-a te mu je izrečena novčana kazna u iznosu od 390,00 eura i zaštitna mjera zabrane upravljanja motornim vozilom B kategorije u trajanju od 1 (jednog) mjeseca. Prema iskazu samog okrivljenika nije sporno da je on upravljao navedenim vozilom u vrijeme i na mjestu opisanom u izreci presude.
6.	Okrivljenik se brani da nije znao da mu je na snazi navedena zaštitna mjera. Takva obrana je neosnovana jer neznanje ne ispričava, dok je eventualne nejasnoće o vremenu stupanja na snagu izrečene zaštitne mjere bio dužan na pouzdan način razjasniti i utvrditi prije upravljanja vozilom u prometu na cesti, provjerom na internetskim stranicama MUP-a RH ili na drugi relevantan način.
 
7.    Prilikom odluke o prekršajno-pravnoj sankciji sud je okrivljenom kao olakotne okolnosti cijenio osobne prilike,  činjenicu da nisu nastupile štetne posljedice, iskazanu spremnost da u budućnosti neće ništa slično ponoviti, dok je s druge strane imao u vidu navedenu raniju kažnjavanost za istovrsne prekršaje.

8.	Imajući u vidu navedene okolnosti, ovaj sud je okrivljeniku za navedeni prekršaj na temelju čl. 289. st.4. ZOSPC-a, izrekao novčanu kaznu u iznosu od 1.320,00 eura, koju je obvezan platiti u roku od 90 dana po pravomoćnosti ove presude. Ukoliko okrivljenik u roku koji mu je određen za plaćanje novčane kazne uplati dvije trećine ukupne izrečene novčane kazne, smatrat će se da je novčana kazna u cjelini uplaćena. 

9.   Po ocjeni suda, ovakva prekršajno-pravna sankcija je primjerena naprijed navedenim okolnostima te podobna za ostvarivanje svrhe kažnjavanja iz čl. 6. i 32. PZ-a, kako kroz utjecaj na okrivljenika, tako i na sve ostale da ubuduće ne čine prekršajna djela.
10.   Sud je okrivljeniku temeljem čl. 58. PZ-a izrekao zaštitnu mjeru zabrane upravljanja motornim vozilom „B“ kategorije u trajanju od 3 (tri) mjeseca, koja počinje teći od izvršnosti ove presude. Po ocjeni suda u konkretnom slučaju izricanje iste je osnovano budući je okrivljenik ranije prekršajno kažnjavan zbog više prekršaja iz ZOSPC-a za koje mu je bila izrečena zaštitna mjera zabrane upravljanja motornim vozilom „B“ kategorije, ali je ponovio činjenje prekršaja iz ZOSCP-a pa sud smatra da njegovo takvo ponašanje upućuje na opasnost da će ponovo počiniti prekršaj iz oblasti prometa na cestama, odnosno da će upravljajući motornim vozilom ugroziti sigurnost prometa, što ukazuje na potrebu izricanja zaštitne mjere zabrane upravljanja motornim vozilom "B" kategorije.

11.      Na temelju čl. 139. st. 3. u vezi čl.138. st. 3. PZ-a okrivljenik  je dužan platiti troškove prekršajnog postupka u paušalnom iznosu od 15,00 eura u roku od 90 dana po pravomoćnosti ove presude. 
12.     Slijedom navedenog odlučeno je kao u izreci ove presude. 
                                   Metković, 13. svibnja 2026. 

Zapisničarka:                                                                        S u t k i nj a:
Egidija Mijoč, v.r.			                                        Venera Matić, v.r.


UPUTA O PRAVNOM LIJEKU: Protiv ove presude stranke imaju pravo žalbe, u roku od 8 (osam) dana, računajući od dana primitka prijepisa iste. Žalba se podnosi ovom sudu u dva istovjetna primjerka, a o njoj odlučuje Visoki prekršajni sud Republike Hrvatske.




DNA:
1. Okrivljenik: Karlo Rajič Ulica Hrvatskog branitelja 6, Kaštel Novi
2. Tužitelj: Postaja granične policije Metković

